2.18.8.

hyväksyisivät monivuotisia toimintaohjelmia, joihin myönnettäisiin riittävästi määrärahoja ja muita resursseja. Ohjelmien avulla edistettäisiin vammaisten yhtäläisiä mahdollisuuksia, ja vammaiset osallistuisivat ohjelman laadintaan, hallinnointiin, toimeenpanoon ja arviointiin vammaisjärjestöjen välityksellä. Ohjelmissa olisi keskityttävä palvelemaan vammaisten tarpeita ja vastaamaan heidän kiireellisiin vaateisiinsa seuraavasti: — Alue- ja paikallisviranomaisten toteuttamissa paikallisissa koulutus- ja työvoimapoliittisissa kehittämistoimissa ja -suunnitelmissa on annettava keskeinen sija erityisesti vammaisten työllistettävyyden parantamiseen tähtääville toimenpiteille. Viranomaisten on lisäksi sitouduttava toimivaltansa puitteissa noudattamaan yhdenvertaista kohtelua työssä ja ammatissa koskevista yleisistä puitteista annettua direktiiviä 2000/78/EY. Juuri paikallistason työllistämistoimet tarjoavat useita mahdollisuuksia. Mainittakoon esimerkiksi työhönoton perusteisiin liitettävät sosiaaliset lausekkeet, joissa määrätään sellaisten yritysten ja laitosten erityiskohtelusta, jotka ottavat palvelukseensa vammaisia. — Tietoyhteiskunnasta ja uuden teknologian saatavuudesta on laadittava ohjelmia, joilla pyritään edistämään vammaisten osallistumista uuteen osaamisyhteiskuntaan siten, että tieto on myös heidän ulottuvillaan. On niin ikään luotava julkisia teknisten ja teknologisten apuvälineiden järjestelmiä, joilla edistetään vammaisten itsenäistä elämää ja kohennetaan heidän elämänlaatuaan. — Toimintaympäristö on suunniteltava siten, että kaikkien tarpeet otetaan huomioon. Hankkeiden kustannusarvioon on sisällytettävä kaikkien tarpeet huomioiva suunnittelustrategia kaikilla alue- ja paikallisviranomaisten toimivaltaan kuuluvilla aloilla (koulutuksessa, yhdyskuntasuunnittelussa, perusrakenteissa, liikenneverkoissa, virtuaalitiloissa, televiestinnässä, viestimissä, yleisölle tarjottavissa hyödykkeissä ja palveluissa, julkisissa palveluissa jne.). — Kun kyseessä ovat kaikkein vakavimmin vammautuneet, jotka ovat riippuvaisia muiden avusta, tavoitteena on, että he voivat yhdenvertaisen kohtelun periaatteen mukaisesti elää itsenäistä elämää omista lähtökohdistaan käsin ja tulla siten fyysisesti ja sosiaalisesti osaksi paikallisyhteisöä. Lähtökohtana on tällöin oltava, että vammaisille tarjotaan apua ja tukea, jotta he voivat jäädä asumaan vanhempiensa tai omaisensa luo ja muuttaa aikuisena omaan asuntoon. Jos vammainen ei voi asua perheessään tai omassa asunnossaan, on hänelle varmistettava asuinolot, jotka vastaavat hänen tarpeitaan. — Kun alueella torjutaan köyhyyttä ja sosiaalista syrjäytymistä, sosiaalisesti epäedullisessa asemassa olevat vammaiset on otettava sosiaaliseen osallisuuteen tähtäävien alueellisten ja paikallisten suunnitelmien ensisijaiseksi kohderyhmäksi. — Paikallis- ja aluetason vammaisohjelmilla ja toimilla edistetään ja tuetaan vammaisten henkilökohtaista ja sosiaalista riippumattomuutta. Niiden ensisijaisena tavoitteena tuleekin olla erilaisten vaihtoehtoisten asumismuotojen tarjoaminen. Vaihtoehtoja ovat esimerkiksi yhteisöasuminen, palveluasuminen sekä kunnan ja valtion rakennuttamien asuntojen varaaminen ja kunnostaminen vammaisille soveltuviksi vuokra- tai omistusasunnoiksi.